Vegan τσιζκέικ με αμύγδαλα, κάσιους, χουρμάδες και φρούτα του πάθους
Αυτό σίγουρα δεν είναι ένα τυπικό τσίζκεϊκ, αφού δεν έχει τυρί. Έχει όμως βελούδινη κρέμα από κάσιους και είναι εξαιρετικό για όσους νηστεύουν ή κάνουν vegan διατροφή.
130 γρ. (1 κούπα) αμύγδαλα αναποφλοίωτα, ψημένα, ανάλατα    , 40 γρ. (σχεδόν 1/2 κούπα) αποξηραμένη καρύδα, τριμμένη, 30 γρ. (1/4 κούπας) κακάο, 5 γρ. (1/2 κουτ. σούπας) χαρουπάλευρο, 30 γρ. (1½ κουτ. σούπας) μέλι ή μελάσα , 50 γρ. χουρμάδες, χωρίς κουκούτσια, 200 γρ. (1+1/4 κούπας) κάσιους ανάλατα, ωμά   , 150 γρ. έτοιμος χυμός από φρούτα του πάθους – ή, αν δεν βρούμε, μπορούμε να πάρουμε φρέσκα πάσιον φρουτ από ενημερωμένα μανάβικα, τα κόβουμε στη μέση, αδειάζουμε τη σάρκα τους σε ένα ψιλό σουρωτήρι πάνω από μπολ και πιέζουμε καλά με κουτάλι μέχρι να πάρουμε την ποσότητα χυμού που χρειαζόμαστε· αν βγει λιγότερη, συμπληρώνουμε με νερό 150 ml (3/4 κούπας) νερό, 120 γρ. (περίπου 2/3 κούπας) λάδι καρύδας, 110 γρ. (5½ κουτ. σούπας) μέλι ή σιρόπι σφενταμιού
Μουσκεύουμε τα αμύγδαλα σε ένα μπολ με νερό για 8 ώρες (ή όλο το βράδυ). Τα στραγγίζουμε, τα ρίχνουμε στον κάδο του πολυκόφτη και προσθέτουμε όλα τα υπόλοιπα υλικά της βάσης.Χτυπάμε καλά, μέχρι να φτιάξουμε ένα ομοιογενές και κάπως λασπώδες μείγμα. Στρώνουμε με λαδόκολλα τη βάση από ένα ταψάκι με διάμετρο περίπου 20 εκ. Αδειάζουμε το μείγμα και το πιέζουμε με την παλάμη μας ή με κουτάλι, ώστε να απλωθεί ομοιόμορφα.Φροντίζουμε να σπρώξουμε το μείγμα έτσι ώστε να ανεβεί και να καλύψει και τα τοιχώματα, περίπου μέχρι τη μέση. Ρίχνουμε όλα τα υλικά στον (καθαρισμένο) κάδο του πολυκόφτη και τα χτυπάμε μέχρι να φτιάξουμε μια ομοιογενή κρέμα.Αδειάζουμε την κρέμα στη βάση που ετοιμάσαμε, φροντίζοντας να μην ξεπεράσει το χείλος της. Τοποθετούμε στο ψυγείο όλο το βράδυ μέχρι να σφίξει καλά η γέμιση και σερβίρουμε.
Αμύγδαλα,Ξηροί καρποί,Τροπικά φρούτα,Φρούτο του πάθους,Χωρίς γλουτένη